
讻转讜讘讜转 住讚 注"讘 - 驻讬专讜砖 砖讟讬讬谞讝诇抓

诪讬讞讝讬 [谞专讗讛] 讚讘专 讝讛 讻砖讻专 砖讘转 讜诇讻谉 转讬拽谞讜 砖诇讗 讬转谉 注讘讜专 讬讜诐 讛砖讘转.


讜注讜讚 讘讗讜转讜 谞讜砖讗, 讗诪专 诇讬讛 [诇讜] 专' 讞讬讬讗 讘专 讬讜住祝 诇砖诪讜讗诇: 诪讛 讛讟注诐 诇讛讘讚诇 讘讬谉 诪讜专讚 诇诪讜专讚转, 砖诇讻诇 讛讚注讜转 讛诪讜专讚 注诇 讗砖转讜 谞讜转谉 驻讞讜转 诪讗砖专 讛诪讜专讚转? 讗诪专 诇讬讛 [诇讜]: 爪讗 讜诇诪讚 诪砖讜拽 砖诇 讝讜谞讜转, 诪讬 砖讜讻专 讗转 诪讬? 诪砖诪注 砖爪注专讜 砖诇 讛讗讬砖 讘诪谞讬注转 转砖诪讬砖 诪专讜讘讛 讬讜转专. 讚讘专 讗讞专: 讝讛 讛讗讬砖 讻砖讛讜讗 诪转讗讜讜讛 讬爪专讜 诪讘讞讜抓 砖谞讜住祝 诇爪注专 讛讜讗 诪转讙谞讛 讘讻讱, 讜讝讜 讬爪专讛 诪讘驻谞讬诐, 讜讗讬谞讜 谞讬讻专 讘讞讜抓.


讗 诪砖谞讛 讛诪砖专讛 讗转 讗砖转讜 注诇 讬讚讬 砖诇讬砖, 砖讛谞讬讞 讗转 驻专谞住转 讗砖转讜 讘讬讚讬 讗讚诐 砖诇讬砖讬, 砖谞注砖讛 诇讛 诪讗讬讝砖讛讜 讟注诐 讻讗驻讜讟专讜驻讜住 鈥� 诇讗 讬驻讞讜转 诇讛 诪诪讝讜谞讜转讬讛 诪砖谞讬 拽讘讬谉 讞讟讬谉, 讗讜 诪讗专讘注讛 拽讘讬谉 砖注讜专讬谉 诇讻诇 砖讘讜注. 讗诪专 专' 讬讜住讬: 诇讗 驻住拽 诇讛 砖注讜专讬谉 讘砖讬注讜专 讻驻讜诇 诪讞讬讟讬诐 讗诇讗 专' 讬砖诪注讗诇 砖讛讬讛 讞讬 住诪讜讱 诇讗专抓 讗讚讜诐. 讜谞讜转谉 诇讛 谞讜住祝 诇讻讱 讞爪讬 拽讘 砖诇 拽讬讟谞讬转, 讜讞爪讬 诇讜讙 砖诪谉, 讜拽讘 讙专讜讙专讜转 (转讗谞讬诐 讬讘砖讜转) 讗讜 诪砖拽诇 诪谞讛 砖诇 讚讘讬诇讛 (转讗谞讬诐 讻讘讜砖讜转). 讜讗诐 讗讬谉 诇讜 驻讬专讜转 讗诇讛 鈥� 驻讜住拽 诇注讜诪转谉 驻讬专讜转 诪诪拽讜诐 讗讞专. 讜讻谉


谞讜转谉 诇讛 诪讟讛, 诪驻抓 (诪讞爪诇转 专讻讛) 讜诪讞爪诇转 拽砖讛. 讜谞讜转谉 诇讛 诇诇讘讜砖讛 讻驻讛 诇专讗砖讛, 讜讞讙讜专 诇诪转谞讬讛, 讜诪谞注诇讬诐 诪诪讜注讚 诇诪讜注讚, 砖讘讻诇 讗讞讚 诪谉 讛专讙诇讬诐 拽讜谞讛 诇讛 诪谞注诇讬诐, 讜讻诇讬诐 (讘讙讚讬诐) 砖诇 (砖砖讜讜讬讬诐) 讞诪砖讬诐 讝讜讝 诪砖谞讛 诇砖谞讛. 讜诪注讬专讬诐: 讜讗讬谉 谞讜转谞讬谉 诇讛 诇讗 讘讙讚讬诐 讞讚砖讬诐 砖讛诐 注讘讬诐 讘讬诪讜转 讛讞诪讛, 诪砖讜诐 砖诪讞诪诪讬诐, 讜诇讗 砖讞拽讬诐 讘讙讚讬诐 砖讞讜拽讬诐 讘讬诪讜转 讛讙砖诪讬诐, 砖诪驻谞讬 砖谞砖讞拽讜 讛诐 讚拽讬诐, 讜拽专 诇讛. 讗诇讗 谞讜转谉 诇讛 讻诇讬诐 砖诇 讞诪砖讬诐 讝讜讝 讘讬诪讜转 讛讙砖诪讬诐, 讜讛讬讗 诪转讻住讛 讘讘诇讗讜转讬讛谉 讙诐 讘讬诪讜转 讛讞诪讛. 讜讛砖讞拽讬诐 讛讘讙讚讬诐 讛砖讞讜拽讬诐 砖谞砖讗专讜 鈥� 砖诇讛 讛诐.


讜谞讜转谉 诇讛 谞讜住祝 诇讻诇 讝讛 注讜讚 诪注讛 讻住祝 诇爪讜专讻讛, 诇砖讗专 爪专讻讬讛. 讜讗讜讻诇转 注诪讜 诪诇讬诇讬 砖讘转 诇诇讬诇讬 砖讘转, 砖讗祝 砖讘诪砖讱 讛砖讘讜注 讛专讬讛讬 谞讬讝讜谞转 讘讗诪爪注讜转 砖诇讬砖 讜讗讬谞讛 诪爪讜讬讛 注诪讜, 讗讘诇 讘诇讬诇讬 砖讘转 讛讬讗 注诪讜 诪诪砖. 讜讗诐 讗讬谉 谞讜转谉 诇讛 诪注讛 讻住祝 诇爪讜专讻讛 鈥� 讛专讬 诪注砖讛 讬讚讬讛 砖诇讛 讜诇讗 砖诇讜.


讜诪讛 讛讬讗 注讜砖讛 诇讜, 诪讛 讛讚讘专 讛拽爪讜讘 砖讛讬讗 爪专讬讻讛 诇注砖讜转 诇讜? 鈥� 讛专讬讛讬 讟讜讜讛 诪砖拽诇 讞诪砖 住诇注讬诐 砖诇 讞讜讟讬 砖转讬 讘讬讛讜讚讛, 砖讛谉 注砖专 住诇注讬诐 讘诪讬讚讜转 讙诇讬诇. 讗讜 诪砖拽诇 注砖专 住诇注讬诐 砖诇 讞讜讟讬 注专讘 (砖拽诇 讬讜转专 诇注砖讜转诐) 讘讬讛讜讚讛, 砖讛谉 注砖专讬诐 住诇注讬诐 讘诪讬讚讜转 讙诇讬诇. 讜讗诐 讛讬转讛 讘讗讜转讜 讝诪谉 诪谞讬拽讛 鈥� 驻讜讞转讬谉 诇讛 诪诪注砖讛 讬讚讬讛, 讜诪讜住讬驻讬谉 诇讛 注诇 诪讝讜谞讜转讬讛. 讘诪讛 讚讘专讬诐 讗诪讜专讬诐 讻诇 讛砖讬注讜专讬诐 讜讛住讻讜诪讬诐 讜讛拽讬爪讘讜转 砖谞诪谞讜 讻讗谉 鈥� 讘注谞讬 砖讘讬砖专讗诇, 砖讗诇讛 讛诐 讛砖讬注讜专讬诐 讛驻讞讜转讬诐 砖诇 谞转讬谞讛, 讗讘诇 讘诪讻讜讘讚 鈥� 讛讻诇 诇驻讬 讻讘讜讚讜 诪讜住讬祝 讜谞讜转谉.


讘 讙诪专讗 转讞讬诇讛 砖讜讗诇讬诐: 诪谞讬 诪转谞讬转讬谉 [砖诇 诪讬 讛讬讗 诪砖谞转谞讜 讝讜], 诇讻讗讜专讛 讗讬谞讛 诇讗 讻讚注转 专' 讬讜讞谞谉 讘谉 讘专讜拽讗, 讜诇讗 讻讚注转 专' 砖诪注讜谉. 讚转谞谉 [砖讻谉 砖谞讬谞讜 讘诪砖谞讛]: 讜讻诪讛 砖讬注讜专讜 砖诇 注讬专讜讘 转讞讜诪讬诐 鈥� 诪讝讜谉 砖转讬 住注讜讚讜转 诇讻诇 讗讞讚 讜讗讞讚 诪谉 讛诪砖转诪砖讬诐 讘注讬专讜讘 讝讛. 讜谞讞诇拽讜 讘注谞讬谉 讝讛, 砖讬砖 讗讜诪专讬诐: 爪专讬讱 诇拽讘讜注 注谞讬谉 讝讛 诇驻讬 诪讝讜谞讜 砖专讙讬诇 诇讗讻讜诇 讘讬讜诐 讞讜诇 讜诇讗 诇砖讘转, 讗诇讜 讚讘专讬 专' 诪讗讬专, 讜专' 讬讛讜讚讛 讗讜诪专: 诪讝讜谞讜 诇砖讘转, 讜诇讗 诇讞讜诇. 讜诪注讬专讬诐: 讜讝讛 讜讝讛 诪转讻讜讜谞讬谉 诇讛拽诇, 讗诇讗 砖谞讞诇拽讜 讗诐 讗讚诐 讗讜讻诇 讘砖讘转 讬讜转专 讗讜 驻讞讜转 诪讗砖专 讘讬诪讜转 讛讞讜诇.


专' 讬讜讞谞谉 讘谉 讘专讜拽讗 讗讜诪专: 讬砖 诇砖转讬 住注讜讚讜转 讛讗诪讜专讜转 砖讬注讜专 拽爪讜讘, 讜讛讜讗 讻讻专 讛诇拽讜讞 (讛谞拽谞讛) 讘驻讜谞讚讬讜谉 (砖谞讬 讗讬住专讬诐, 讜讛讜讗 讗讞讚 诪砖谞讬诐 注砖专 砖诇 讛讚讬谞专) 讻讗砖专 谞讬转谉 诇拽谞讜转 讗专讘注 住讗讬谉 讘住诇注 砖讛讜讗 讗专讘注讛 讚讬谞专讬诐. 讜诇驻讬 讞砖讘讜谉 讝讛 诪讚讜讘专 讘讻讻专 诇讞诐 砖砖讬注讜专讛 讞爪讬 拽讘 (讞诇拽 讗讞讚 诪砖谞讬诐 注砖专 砖诇 讛住讗讛), 讜诪讝讜谉 住注讜讚讛 讗讞转 讛讜讗 讗讬驻讜讗 专讘注 讛拽讘. 专' 砖诪注讜谉 讗讜诪专: 砖讬注讜专 砖转讬 住注讜讚讜转 讛讜讗 砖转讬 讬讚讜转 (砖谞讬 砖诇讬砖讬诐) 诇讻讻专, 砖讙讜讚诇诐 诪砖诇砖 讻讻专讜转 诇拽讘. 讜谞诪爪讗 砖诪讝讜谉 住注讜讚讛 讗讞转 讛讜讗 转砖讬注讬转 讛拽讘.


讜诪注讬专讬诐: 讞爪讬讛 砖诇 讻讻专 讻讝讜 讛讜讗 讛砖讬注讜专 诇注谞讬谉 讘讬转 讛诪谞讜讙注 讘爪专注转, 砖讛砖讜讛讛 讘讘讬转 讛诪谞讜讙注 砖讬注讜专 讝诪谉 讛专讗讜讬 诇讗讻讬诇转 讞爪讬 讻讻专 ("驻专住") 诪讬讟诪讗讬诐 讙诐 讘讙讚讬讜. 讜讞爪讬 讞爪讬讛, 专讘注 讻讻专 讻讝讜, 讛讜讗 讛砖讬注讜专 砖诇 讗讜讻诇 诇驻住讜诇 讗转 讛讙讜讬讬讛. 砖讛讗讜讻诇 砖讬注讜专 讝讛 砖诇 讗讜讻诇 讟诪讗, 讙讝专讜 讞讻诪讬诐 砖讬讟诪讗 讙讜驻讜. 讜讞爪讬 讞爪讬 讞爪讬讛, 砖诪讬谞讬转 讻讻专 讻讝讜, 讛讜讗 讛砖讬注讜专 讛拽讟谉 讘讬讜转专 砖诇 讗讜讻诇 讛专讗讜讬 诇拽讘诇 讟讜诪讗转 讗讜讻诇讬谉.


讜诪注转讛 谞讘专专, 诪砖谞转谞讜 讻讗谉 诪谞讬 [讻讚注转 诪讬 讛讬讗]? 讗讬 [讗诐] 转讗诪专 砖讛讬讗 讻砖讬讟转 专' 讬讜讞谞谉 讘谉 讘专讜拽讗, 砖诇讚注转讜 诪讝讜谉 住注讜讚讛 讗讞转 讛讜讗 专讘注 拽讘, 讛专讬 专拽 转诪谞讬 讛讜讬讬谉 [砖诪讜谞讛 住注讜讚讜转 讛谉] 讘砖谞讬 拽讘讬 讞讬讟讬诐, 讜讛专讬 讛讗砖讛 爪专讬讻讛 诇驻讞讜转 讗专讘注 注砖专讛 住注讜讚讜转 讘砖讘讜注! 讜讗讬 [讜讗诐] 讛讬讗 讻砖讬讟转 专' 砖诪注讜谉 砖砖讬注讜专 诪讝讜谉 住注讜讚讛 讗讞转 讛讜讗 转砖讬注讬转 讛拽讘, 讛诇讗 讘砖谞讬 拽讘讬谉 转诪谞讬 住专讬 讛讜讬讬谉 [砖诪讜谞讛 注砖专讛 住注讜讚讜转 讛谉] 讬讜转专 诪讻讚讬 爪讜专讻讛!


讜诪砖讬讘讬诐: 诇注讜诇诐 讬砖 诇讜诪专 砖诪砖谞转谞讜 讻砖讬讟转 专' 讬讜讞谞谉 讘谉 讘专讜拽讗, 讜讻讚讗诪专 [讜讻驻讬 砖讗诪专] 专讘 讞住讚讗 讘注谞讬讬谞谞讜: 砖讗祝 砖讗诪专 砖讬注讜专 诪住讜讬讬诐, 讛专讬 讝讛 讛讜讗 讛诪讞讬专 讛住讬讟讜谞讗讬, 讜讗讬诇讜 讛诇讜拽讞 讬砖 诇讜 讘驻注诇 驻讞讜转, 讻讬 爪讗 (讛驻讞转) 诪讛谉 砖诇讬砖 诇讞谞讜讜谞讬. 讜讻谉, 讛讻讗 谞诪讬 讗讬讬转讬 转讬诇转讗 砖讚讬 注诇讬讬讛讜 [讻讗谉 讙诐 讻谉 讛讘讗 砖诇讬砖 诇讞砖讘讜谉 讛住注讜讚讜转 砖讬砖 讘砖讬注讜专 讝讛 讜讛讜住祝 注诇讬讛谉]. 讜诪拽砖讬诐: 讗讻转讬 转专转讬 住专讬 讛讜讬讬谉 [注讚讬讬谉 砖转讬诐 注砖专讛 讛谉] 讗诐 诪讜住讬驻讬诐 砖诇讬砖 (诪讘讞讜抓, 砖讛讜讗 诪讞爪讬转 讛砖讬注讜专), 注诇 砖诪讜谞讛 住注讜讚讜转. 讜讛专讬 讛讬讗 爪专讬讻讛 讗专讘注 注砖专讛! 讜诪砖讬讘讬诐: 讛专讬 讗讜讻诇转 注诪讜 诇讬诇讬 砖讘转 诪砖诇讜 讜讗讬谉 住注讜讚讛 讝讜 诪谉 讛讞砖讘讜谉.


讜诪拽砖讬诐: 讛谞讬讞讗 诇诪讗谉 讚讗诪专 [讝讛 谞讜讞 诇讚注转 诪讬 砖讗讜诪专] 讜诪驻专砖 讗转 讛讘讬讟讜讬 讛讝讛 讘诪砖谞讛 砖讻讜讜谞转讜 讛讬讗 讗讻讬诇讛 诪诪砖. 讗诇讗 诇诪讗谉 讚讗诪专 [诇讚注转 诪讬 砖讗讜诪专] 砖讗讻讬诇讛 讝讜 讘诇讬诇讬 砖讘转 讛讬讗 诇砖讜谉 谞拽讬讛 诇讛讙讚专转 转砖诪讬砖, 诪讗讬 讗讬讻讗 诇诪讬诪专 [诪讛 讬砖 诇讜诪专]? 讜注讜讚, 讗祝 讗诐 讛讬讗 讗讜讻诇转 住注讜讚讛 讗讞转 诪砖诇讜 讘诇讬诇讬 砖讘转, 讛诇讗 转诇讬住专 讛讜讬讬谉 [砖诇讜砖 注砖专讛 讛谉] 讜注讚讬讬谉 讞住专讛 诇讛 住注讜讚讛 讗讞转! 讗诇讗 爪专讬讻讬诐 诇讜诪专 讻讚讗诪专 [讻驻讬 砖讗诪专] 专讘 讞住讚讗 砖诐 讘讛住讘专 讚讘专讬 专' 讬讜讞谞谉 讘谉 讘专讜拽讛, 爪讗 诪讛谉 诇讗 砖诇讬砖 讗诇讗 诪讞爪讛 诇讞谞讜讜谞讬. 讛讻讬 谞诪讬 [讻讱 讙诐 讻谉] 讗转讬讗 驻诇讙讗 讜砖讚讬 注诇讬讬讛讜 [讛讘讗 讞爪讬 讜讛讟诇 注诇讬讛谉], 讜谞诪爪讗 砖讬砖 讻讗谉 诇讗 砖诪讜谞讛 讗诇讗 砖砖 注砖专讛 住注讜讚讜转.


讜诪注讬专讬诐: 拽砖讬讗 [拽砖讛] 诪讚讘专讬 专讘 讞住讚讗 注诇 讚讘专讬 专讘 讞住讚讗, 砖驻注诐 讗讞转 讛讜讗 讗讜诪专 砖诪讜住讬驻讬诐 砖诇讬砖, 讜驻注诐 讗讞专转 砖诪讜住讬驻讬诐 讞爪讬! 讜诪砖讬讘讬诐: 诇讗 拽砖讬讗 [讗讬谞讜 拽砖讛]; 讛讗 讘讗转专讗 讚讬讛讘讬 爪讬讘讬 [讝讛 讘诪拽讜诐 砖谞讜转谞讬诐 讙诐 讚诪讬 注爪讬诐] 注讘讜专 讗驻讬讬转 讛诇讞诐, 讛讗 讘讗转专讗 [讝讛 讘诪拽讜诐] 砖诇讗 讬讛讘讬 爪讬讘讬 [谞讜转谞讬诐 讚诪讬 注爪讬诐].


讗讞专讬 砖讬讬砖讘谞讜 讗转 讚讘专讬 专' 讞住讚讗, 讞讜讝专讬诐 诇砖讬讟转 专' 讬讜讞谞谉 讘谉 讘专讜拽讗 讜诪拽砖讬诐: 讗讬 讛讻讬 [讗诐 讻谉] 讘驻讜谞讚讬讜谉 讗讞讚 讘诪讞讬专 住讬讟讜谞讗讬, 诪住驻专 讛住注讜讚讜转 诇讚讘专讬 专' 讬讜讞谞谉 诇驻讬 讛注专转讜 砖诇 专讘 讞住讚讗 砖讬转住专讬 讛讜讬讬谉 [砖砖 注砖专讛 住注讜讚讜转 讛谉] 讜讝讛讜 讬讜转专 诪谉 讛砖讬注讜专 砖讛讜拽爪讘 讘诪砖谞转谞讜. 讜诇驻讬 讝讛 诪砖谞转谞讜 讻诪讗谉 [讻砖讬讟转 诪讬] 讛讗诐 讻讚注转 专' 讞讬讚拽讗, 砖讗诪专: 讗专讘注 住注讜讚讜转 讞讬讬讘 讗讚诐 诇讗讻讜诇 讘砖讘转. 讜谞诪爪讗 砖讬砖 砖转讬诐 注砖专讛 住注讜讚讜转 讘讬诪讜转 讛砖讘讜注, 讜注讜讚 讗专讘注 诇砖讘转?


讜讚讜讞讬诐: 讗驻讬诇讜 转讬诪讗 [转讗诪专] 砖讛讜讗 讻讚注转 专讘谞谉 [讞讻诪讬诐], 讗诇讗 讚诇 讞讚讗 诇讗专讞讬 讜驻专讞讬 [讛讜专讚 讗讞转 讘砖讘讬诇 讗讜专讞讬诐 讜诪讝讚诪谞讬诐], 砖讘讻诇 讝讗转 讗讬 讗驻砖专 诇爪诪爪诐 诇讛 专拽 讻讚讬 诪讝讜谞讛 砖诇讛 讘讚讬讜拽.


讜讗讜诪专讬诐: 讛砖转讗 讚讗转讬转 诇讛讻讬 [注讻砖讬讜 砖讛讙注转 诇讻讱] 诇讛住讘专 讝讛 砖讗讬谉 谞讜转谞讬诐 诇讛 专拽 讻驻讬 诪讝讜谞讛 讘爪诪爪讜诐, 讗驻讬诇讜 转讬诪讗 [转讗诪专] 砖诪砖谞转谞讜 讻讚注转 专' 砖诪注讜谉 砖讬砖 讘砖谞讬 拽讘讬诐 诪讝讜谉 砖诪讜谞讛 注砖专讛 住注讜讚讜转, 讜谞驻专砖 讻讬 诇专讘谞谉 [诇讚讘专讬 讞讻诪讬诐] 讛讗讜诪专讬诐 砖讬砖 砖诇讜砖 住注讜讚讜转 讘砖讘转, 诪讻诇 诪拽讜诐 注讚讬讬谉 谞讬转谉 诇拽讘诇 讗转 讚讘专讬讛诐 讜诇讜诪专 讻讬 讚诇 转诇转 诇讗专讞讬 讜驻专讞讬 [讛讜专讚 砖诇讜砖 诪讛住注讜讚讜转 讘砖讘讬诇 讗讜专讞讬诐 讜诪讝讚诪谞讬诐], 讜诇讚注转 专' 讞讬讚拽讗 砖讞讬讬讘转 讘讗专讘注 住注讜讚讜转 讘砖讘转 讚诇 转专转讬 诇讗专讞讬 讜驻专讞讬 [讛讜专讚 砖转讬诐 诇讗讜专讞讬诐 讜诪讝讚诪谞讬诐], 讜讗诐 讻谉 讗驻砖专 诇驻专砖 讗转 讛讚讘专讬诐 诇讻诇 讛砖讬讟讜转.


讙 砖谞讬谞讜 讘诪砖谞讛 砖讗诪专 专' 讬讜住讬: 诇讗 驻住拽 砖注讜专讬谉 讗诇讗 专' 讬砖诪注讗诇 砖讛讬讛 住诪讜讱 诇讗讚讜诐. 讜转讜讛讬诐: 讗诇讗 讘讗讚讜诐 讛讜讗 讚讗讻诇讬谉 [砖讗讜讻诇讬诐] 砖注讜专讬诐, 讘讻讜诇讬 注诇诪讗 [讘讻诇 讛注讜诇诐] 诇讗 讗讻诇讬 [讗讜讻诇讬诐], 讜讛专讬 讛讬讛 讝讛 诪讗讻诇 注谞讬讬诐 讘讻诇 诪拽讜诐! 讜诪砖讬讘讬诐: 讛讻讬 拽讗诪专 [讻讱 讗诪专]: 诇讗 驻住拽 砖注讜专讬诐 讘砖讬注讜专 讻驻诇讬诐 诪谉 讛砖讬注讜专 砖谞讗诪专 讘讞讟讬谉 讗诇讗 专' 讬砖诪注讗诇 砖讛讬讛 住诪讜讱 诇讗讚讜诐, 诪驻谞讬 砖砖注讜专讬谉 讗讚讜诪讬讜转 专注讜转 讛谉, 讜讗讬诇讜 讘诪拽讜诐 讗讞专 讛讛讘讚诇 讘讬谉 砖注讜专讬诐 诇讞讬讟讬诐 讗讬谞讜 讙讚讜诇 讻诇 讻讱.


讚 注讜讚 砖谞讬谞讜 讘诪砖谞讛: 讜谞讜转谉 诇讛 注讜讚 讞爪讬 拽讘 拽讬讟谞讬转 讜砖诪谉 讜讻讜'. 讜诪注讬专讬诐: 讜讗讬诇讜 讬讬谉 诇讗 拽转谞讬 [砖谞讛], 砖讗讬谞讜 讞讬讬讘 诇转转 诇讛. 讛专讬 讝讛 诪住讬讬注 诇讬讛 [诇讜] 诇专' 讗诇注讝专, 砖讗诪专 专' 讗诇注讝专

